Diari Oficial de la Generalitat Valenciana


Sumari del DOGV 4715, del 18-03-2004 (2004/2292)

Informació pública de l'adjudicació d'urbanitzador de la unitat d'execució número 10.
-------------------------------------------------------------------------------------

### Dades del document

Número de DOGV
:   4715

Data del DOGV
:   18-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2292


Organisme emissor
:   Ajuntament de Benigànim

Tipus de document
:   Anunci

Informació pública de l'adjudicació d'urbanitzador de la unitat d'execució número 10. [2004/Q2292]
  
El Ple de l'Ajuntament, en la sessió feta el dia 12 de gener de 2004, va adoptar l'acord següent que, literalment, diu així:
  
«4. Adjudicació unitat execució número 10.
  
Antecedents de fet
  
Primer
  
L'Agrupació d'Interés Urbanístic de la UE 10, ha tramitat i obtingut de la Direcció General d'Urbanisme i Ordenació Territorial, la inscripció al registre corresponent, expedient 1.310/2002 Benigànim, després d'haver presentat en data 25 de febrer de 2003, registre d'entrada número 315, la corresponent documentació per a la tramitació d'acord amb el que disposa l'article 44 i següents de la Llei Reguladora de l'Activitat Urbanística.
  
Segon
  
Per l'Acord del Ple de l'Ajuntament, de data 28 de març de 2003, s'aprova obrir el tràmit d'informació pública i audiència, mitjançant la publicació en el Diari Oficial de la Generalitat Valenciana número 4.496, de data 9 de maig de 2003, i en el periòdic Levante. El Mercantil Valenciano de data 25 d'abril de 2003, el corresponent anunci.
  
Tercer
  
Durant el període d'informació pública es presenta una al·legació per part d'Iberdrola Distribución, SAU, i dos propostes juridicoeconòmiques per part de:
  
a) La mercantil Urbamed Obras y Servicios, SL, representada per Fernando Navarro Ortiz.
  
b) La formulada per l'Agrupació d'Interés Urbanístic de la UE 10, que es completa en els aspectes relatius a les instal·lacions elèctriques.
  
En data 9 de juny de 2003, es procedix a l'obertura de les propostes anteriorment descrites, el contingut de les quals se sotmet a informe de l'arquitecte municipal que es va emetre en data de 29 de juliol de 2003, amb la proposta d'adjudicació a l'Agrupació d'Interés Urbanístic de la UE 10, amb els condicionants exposats.
  
Fonaments de dret
  
Únic
  
En la tramitació de l'expedient s'han tingut en compte les disposicions reguladores de la matèria contingudes en la Llei 6/1994, de 15 de novembre, Llei Reguladora de l'Activitat Urbanística, articles 32, 44, 46, 47, 50, 51 i següents.
  
Els membres del Ple de l'Ajuntament queden assabentats i, per unanimitat, acorden:
  
Primer
  
Adjudicar la condició d'urbanitzador de la unitat d'execució número 10, condicionada d'acord amb el que establix l'article 51 de la Llei Reguladora de l'Activitat Urbanística, a:
  
a) La presentació de l'ampliació del projecte d'urbanització, pel que fa a les instal·lacions elèctriques, amb l'informe favorable de l'empresa subministradora del servici d'energia elèctrica.
  
b) Establiment de les condicions del control de qualitat de la urbanització i instal·lacions, amb la relació d'assajos i comprovacions que cal presentar prèviament a la realització de l'acta de recepció de les obres d'urbanització.
  
c) La realització d'un cronograma dels treballs que cal realitzar, la demora injustificada de la qual per un termini superior a sis mesos, permeta a l'Ajuntament de Benigánim procedir a finalitzar els treballs a càrrec de l'urbanitzador.
  
d) La realització i firma del Conveni Urbanístic.
  
Segon
  
Notificar el contingut del present acord a Rafael Benavent Moreno, en nom i representació de l'Agrupació d'Interés Urbanístic de la UE 10, perquè en prenga coneixement i efectes oportuns, amb indicació dels recursos que contra la present podrà establir.
  
Cosa que us notifique, i us faig saber que contra l'acte anteriorment expressat, que posa fi a la via administrativa, s'hi poden interposar els següents recursos :
  
Potestativament: recurs de reposició en el termini d'un mes, d'acord amb el que disposa l'article 117 de la Llei 30/1992, de 26 de novembre, Reguladora del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Directament: recurs contenciós administratiu davant del Jutjat Contenciós Administratiu de València, en el termini de dos mesos comptats a partir del sendemà del rebut de la notificació de la resolució expressa o desestimació presumpta del recurs de reposició interposat d'acord amb el que disposa l'article 116 del mateix text legal i article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
També podrà utilitzar, no obstant això, altres recursos, si ho estima oportú».
  
El present acord es publica en virtut del que disposa l'article 47.8 de la Llei 6/1994, de 15 de novembre, Llei Reguladora de l'Activitat Urbanística, i article 58 de la Llei 30/1992, de 26 de novembre, Llei de Règim Jurídic de les Administracions Públiques i del Procediment Administratiu Comú.
  
Benigánim, 26 de febrer de 2004.- L'alcalde: José Ramón Vayá Vicent.
  
Ajuntament de Benigànim